253 



Støvknapper og Ar kommer saaledes i Berøring med Insektets Bug, 

 og Udvekslingen af Støv fra Blomst til Blomst finder altsaa Sted 

 paa denne Vis. Bestøvningsmekanismen varierer iøvrigt noget hos 

 de forskellige Slægter; se herom senere. 



Bælgen, der er ejendommelig for alle de saakaldte Bælg- 

 planter (foruden Ærteblomstrede findes 2 Familier af udelukkende 

 fremmede d. v. s. ikke nordiske og mest tropiske Planter, nemlig 

 Mimoser og Cæsalpinier), er dannet af ét Frugtblad, hvis to Halv- 

 dele er bøjede sammen og sammenvoksede langs Randene (se Fig. 

 3 og Tav. 316, Fig. 4); paa Sammenvoksningslinjen, Rygsømmen, 

 sidder Æggene, senere Frøene. I Udseendet er Bælgen ganske lig 

 med den hos visse Slægter af Ranunkelfamilien o. a. forekommende 

 Bælgkapsel (se Nr. 174), men den adskiller sig fra den ved at 

 aabne sig i begge Sømmene, medens hin kun aabner sig i Bug- 

 sømmen. Frøene (se Fig. 4) er forholdsvis tunge, ganske glatte 

 og i Besiddelse af en ejendommelig Elasticitet, der beror paa visse 

 Bygningsforhold hos Frøskallen. Naar Bælgen, helt udtørret, aab- 

 ner sig, sker det saa pludselig (og ofte med Karakter af en lille 

 Eksplosion), at Frøene med ikke ringe Kraft slynges bort fra Mo- 

 derplanten; dette er saaledes især Tilfældet hos Gyvel (Nr. 333). 

 I Frøene findes ingen Frøhvide, men en stor Kim, hvis Rod er 

 bøjet ind langs Kimbladenes Kant (se Fig. 5). 



Vaar-Fladbælg er en fleraarig, opret Urt, henved 30 cm høj. 

 Dens Blade er sammensatte — som hos næsten alle Arter af Ærte- 

 blomstrede — og ligefinnede (se S. 56), idet Bladet ender med en 

 lille Braad; Smaabladenes Antal er 2 eller 3 Par. Ved Bladenes 

 Grund findes vel udviklede Akselblade, der omslutter den kantede, 

 men ej vingede Stængel. Vaar-Fladbælg vokser i Skove, paa Muld- 

 bund. Den er ikke hyppig i Danmark; i Norge er den temmelig 

 almindelig i de østlige Egne og gaar mod Nord til den sydlige 

 Del af Nordland Amt. Krat-Fladbælg er mindre og adskiller sig 

 fra foregaaende ved vinget Stængel og smallere Blade. Den er 

 almindelig i Skove, Krat og paa Hedebakker i Danmark og det 

 sydlige Norge og blomstrer ligesom Vaar-Fladbælg i Maj — Juni. 



Tav. 315. A. Vaar-Fladbælg. Fig. 1. Plantens øverste Del. Fig. 2. 

 Blomst (V2). Fig. 3. Bælg (Vi). Fig. 4. Frø (Vi og Vi). Fig. 5. Kim (Vi). — 

 B. Krat-Fladbælg. Fig. 6. Blomst (V2). Fig. 7. Forplantningsorganer (Vi). 



